Exqrch/javanese-Komodo-pixelgpt huggingface dataset:
Ing tanggal 1 Dhésèmber 1955, Parks dados misuwur sasampunipun nulak nuruti préntah sopir bis James Blake supados maringaken kursinipun amrih sadaya ruangan namung kanggé penumpang kulit pethak
Aksi kabotenmanutan punika miwiti Boikot Bus Montgomery, ingkang wujud salah satunggiling perobahan paling ageng nglawan pamisahan ras.
US Airways Pamaburan 1549 US Airways Pamaburan 1549 iku pamaburan kajadwal asal saka Papan Anggegana LaGuardia ing New York menyang Papan Anggegana Internasional Charlotte/Douglas ing Charlotte, North Carolina, lan Papan Anggegana SeaTac nglayani Seattle lan Tacoma, Washington
Ing tanggal 15 Januari 2009, pamaburan iki kepeksa mendharat darurat ing Kali Hudson jam 3:32 soré
Nalika wiwit nanjak tumuju 975 m (3.200 "feet"), kira-kira rong menit sawisé lepas landhas, awak pesawat nglapuraké liwat radio yèn mesin pesawat Airbus A320 iku ngalami karusakan akibat nabrak manuk
Sajeroning kacilakan mau kabèh penumpang lan awak pesawat slamet.
US Airways US Airways iku siji maskapé pamaburan Amérika Sarékat
Maskapé pamaburan iki duwé markas ing Tempe, Arizona lan minangka sing gedhé dhéwé kalima ing Amérika Sarékat
Diadegaké taun 1939 kanthi jeneng "All-American Airways", US Airways saiki duwé 224 pesawat minangka péranganing armadané (sapérangan gedhé Airbus jinis anyar lan Boeing jinis lawas)
Wiwit taun 1979 nganti 1996, Maskapé iki jenengé "USAir"
Direncanakaké ing taun 2007 kabèh operasi US Airways bakal kaintegrasi karo "America West Airlines"
Pangkalan US Airways dumunung ing patang kutha, ya iku ing Papan Anggegana Internasional Charlotte/Douglas (Charlotte), Papan Anggegana Internasional Philadelphia (Philadelphia), Papan Anggegana Internasional Sky Harbor (Phoenix), Papan Anggegana Internasional McCarran (Las Vegas)
Kali Hudson "Kanggo informasi ngenani kacilakan pesawat tanggal 15 Januari 2009 ing kali iki, pirsani US Airways pamaburan 1549"
Kali Hudson, uga diarani Muh-he-kun-ne-tuk, tegesé "Great Mohegan" déning Iroquois, utawa Lenape pribumi Amérika ngarani Unami, Muhheakantuck, Θkahnéhtati sajeroning Basa Tuscarora), iku kali sing dawané 315 mil, sing mili saka lor mangidul ngliwati praja New York AS sisih wétan lan dadi wates antara kutha New York lan New Jersey ing sungapané kali sing lumebu Samodra Atlantik.
Paheman Pambakon Nagarantara Organisasi Internasional kanggo Standardisasi (basa Inggris: International Organization for Standardization dicekak ISO utawa Iso) iku badan panetepan baku internasional sing dumadi saka wakil-wakil badan baku nasional saben nagara
Wiwitané, cekakan jeneng badan mau ya iku IOS, dudu ISO
Nanging saiki luwih kerep nganggo cekakan ISO, amarga sajeroning basa Yunani "isos" tegesé padha ("equal")
Panggunaan iki disa dideleng ing tembung isometrik utawa isonomi
Diadegaké tanggal 23 Fèbruari 1947, ISO netepaé baku-baku industrial lan komersial donya
ISO, sing wujud lembaga nirlaba internasional, wiwitané diyasa kanggo gawé lan ngenalaké standardisasi internasional kanggo apa waé
Standar sing awaké dhéwé wis ngerti antarané baku jinis filem fotografi, ukuran kartu telepon, kartu ATM Bank, ukuran lan kandelé kertas lan liya-liyané
Sajeroning ngukuhaké siji baku mau badan iki ngundang wakil anggotané saka 130 nagara kanggo lungguh ing Komite Teknis (TC), Sub Komite (SC) lan Kelompok Kerja (WG)
Sanadyan ISO iku organisasi nonpamaréntah, kemampuané kanggo ngukuhaké baku sing sok dadi ukum liwat pasetujon utawa baku nasional agawé luwih duwé prabawa tinimbang organisasi non-pamaréntah liyané, lan sajeroning praktek ISO dadi konsorsium kanthi gegayutan sing kuwat karo pihak-pihak pemeréntah
Peserta ISO kalebu siji badan baku nasional saka saben nagara lan perusahaan-prusahaan gedhé
ISO nyambut gawé bebarengan karo Komisi Elektroteknik Internasional (IEC) sing tanggung jawab ngenani standardisasi peralatan elektronik
Penerapan ISO ing siji prusahaan migunani kanggo:
ATM "Kanggo istilah ATM sajeroning tèknologi jaringan, pirsani Asynchronous Transfer Mode" ATM ("automatic teller machine" utawa "automated teller machine"; ing Indonesia uga kadang karan anjungan tunai swatantra) iku sawijining piranti elektronik sing ngidinaké nasabah bank njupuk utawa transfer dhuwit lan ngecèk rèkening tabungan tanpa perlu dilayani déning "teller" manungsa
Akèh ATM uga bisa kanggo nyimpen dhuwit utawa cèk, transfer dhuwit utawa malah tuku prangko.
Fernando Alonso Fernando Alonso Díaz (alias Fernando Alonso, miyos wonten Oviedo, Deportivo, Spanyol, tanggal 29 Juli 1981), punika tiyang Formula 1 saking Spanyol, sapunika piyambakipun guyup sareng Renault
Alonso sampun menangaken kalih gelar juwara donya ing taun 2005-06 sareng tim Renault
Alonso naté guyup sareng tim McLaren ing taun 2007, nanging ing taun 2008 piyambakipun balik malih dhateng Renault
Alonso miwiti debutipun ing F1 taun 2001 sareng tim Minardi F1
Piyambakipun nyithak rekor sajarah ing taun 2003, nalika dados paraih pole position paling anèm ing GP Malaysia lan juwara GP paling anèm ing Hungaria (dipunpecahaken déning Sebastian Vettel ing GP Italia 2008).
Felipe Massa Felipe Massa (miyos wonten Sao Paulo, Brasil, tanggal 25 April 1981), punika tiyang Formula 1 saking Brazil, sapunika piyambakipun guyup sareng Ferrari
Massa nyaris dados juwara donya ing mangsa 2008, nanging piyambakipun kawon satunggal poin saking Lewis Hamilton wonten ing klasemen pungkasan
Piyambakipun miwiti debutipun ing F1 taun 2002 sareng tim Sauber-Petronas
Kamenangan kaping sepindhah dipunraih ing GP Turki 2007.
Kimi Räikkönen Kimi-Matias Räikkönen (alias Kimi Räikkönen, miyos wonten ing Espoo, Finlan, tanggal 17 Oktober 1979), punika juru mudhi mobil Formula 1 saking Finlan, sapunika piyambakipun guyup sareng tim Alfa Romeo-Sauber
Sadèrèngipun Kimi guyup sareng McLaren taun 2002-2006, Ferrari 2007-2009, Lotus Renault 2012-2013, lan wangsul malih dhateng Ferrari kaping kalihé ing taun 2014-2018
Kimi miwiti debutipun ing F1 taun 2001 sareng tim Sauber-Petronas
Sapunika sampun mimpangaken gelar juwara donya taun 2007 sareng Ferrari
Kamenangan sepisan ing F1 dipun gayuh ing GP Malaysia 2003 ing hawa kang bentèripun ngantos 40 drajat "celcius" Kimi kanthi kalem mahargyakaken menangipun kanthi salimrahipun, pramila saking kadadosan kasebat Kimi angsal peparab The Iceman
Réncang satimipun ing Ferrari inggih punika Felipe Massa, Fernando Alonso, lang kang pungkasan Sebastian Vettel.
David Coulthard David Marshall Coulthard (alias David Coulthard utawi DC, miyos wonten ing Tywnholm, Sekotlan, Britania Raya, tanggal 27 Maret 1971), punika tiyang Formula 1 saking Sekotlan, sapunika piyambakipun guyup sareng Red Bull Racing minangka Team Consultant
Coulthard sampun mimpangaken 13 race, nanging dèrèng naté menangaken gelar juwara donya
Piyambakipun wentas paripurna saking F1 ing pungkasan mangsa 2008
Debutipun dipunmilai ing taun 1994 sesarengan kaliyan tim Williams F1, ing pungkasan taun 1995 piyambakipun pindhah dhateng McLaren ngantos pungkasan taun 2004
Salaminipun wonten ing F1, Coulthard ngantungi 246 start GP, rekor paling ageng katiga sasampunipun Rubens Barrichello lan Riccardo Patrese.
Robert Kubica Robert Józef Kubica (pangecapan ku-bit-sa, miyos wonten ing Krakow, Polen, tanggal 7 Dhésèmber 1984), punika tiyang Formula 1 saking Polen, sapunika piyambakipun guyup sareng tim BMW-Sauber
Kubica minangka satunggil-satunggilipun pembalap Formula 1 saking Polen
Piyambakipun ugi minangka pembalap Polen sepindhahan ingkang saged mimpangaken balapan F1 ing Kanada 2008
Kubica miwiti debut ing GP Hungaria 2006
Podium perdhana dipuncithak ing GP Italia, kalih minggu sasampunipun GP Hungaria
Posisi klasemen ing taun 2008 inggih punika kaping 4 kanthi 75 poin
Targetipun ing taun 2009 inggih punika mimpangaken gelar juwara donya sareng tim BMW.
Sebastian Vettel Sebastian Vettel (miyos wonten Heppenheim, Jerman, tanggal 3 Juli 1987), punika tiyang Formula 1 saking Jerman, sapunika piyambakipun guyup sareng Scuderia Toro Rosso
Sebastian Vettel minangka juwara balapan F1 paling anom ing yuswa 21 taun 73 dinten
Vettel miwiti debutipun ing F1 ing GP AS 2007 sareng tim BMW-Sauber nggentos Robert Kubica ingkang saweg tatu
Ing GP Prancis, piyambakipun ngalih dhateng tim Scuderia Toro Rosso nggentos Scott Speed.
Kedalon, Batangan, Pathi Kedalon iku désa ing Kacamatan Batangan, Kabupatèn Pathi, Provinsi Jawa Tengah, Indonésia
Désa Kedalon lair watara taun 1949, minangka regruping saka sawatara pedukuhan ya iku Dukuh Gadel, Dukuh Tulis, Dukuh Kelumpit lan Dukuh Dalon.
Scuderia Ferrari Scuderia Ferrari iku jeneng umum kanggo Gestione Sportiva, siji divisi saka Ferrari sing nangani balap montor
Divisi iki nangani tim balap montor Formula Siji Scuderia Ferrari Marlboro
Tim iki sepisanan mèlu sajeroning F1 ing taun 1950, lan minangka tim tuwa dhéwé lan paling suksès ing kajuwaraan Formula 1
Pembalap utama ing mangsa 2019 yaiku Sebastian Vettel lan Charles Leclerc sarta pembalap penguji Mick Schumacher
Tim iki minangka salah siji tim F1 kang dumunung ing Maranello, Itali
Wektu iki ménéjer tim Ferrari ya iku Matia Binotto
Pungkasan Ferrari kasil gayuh juwara donya pembalap lan konstruktor yaiku ing taun 2008 nalika Kimi Raikkonen dadi pembalape, lan Jean Todt dadi ménéjere.
Formula Siji Formula Siji, dicekak F1 (utawa jeneng pepak The FIA Formula One World Championship), iku kelas balapan montor formula kursi tunggal kang paling dhuwur
Dumadi saka sawatara seri balapan kang dikenal kanthi istilah Grand Prix
Balapan dianakaké ing sajeroning sirkiut utawa dalan umum jero kutha kang ditutup kanggo umum
Asilé nemtokaké rong gelar juwara donya, siji kanggo pembalap lan siji manèh kanggo konstruktor utawa tim balap
Sajeroning balapan, montor balap bisa nganti kacepetan 300 km/h (185 mph) kang diasilaké déning mesin kang bisa ngancik tenaga kang gedhéné 900 daya jaran ing puteran mesin watara 18.000 rpm (per 2005)
Éropah iku dadi pusat tradhisi Formula Siji lan tetep dadi pusaté nganti saiki
Nganti wektu iki Grand Prix wis dianakaké ing saindhenging donya, kanthi seri balapan anyar ing Bahrain, RRC, Malaysia lan Turki
Formula Siji iku balap montor paling larang ing babagan produksi apa déné olahragané
Aturan main ditata déning Fédération Internationale de l'Automobile (FIA), kang markasé dumunung ing Place de la Concorde, Paris
Presidené kang saiki yaiku diemban déning grup Liberty Media kang asale saka Amerika Serikat, lan kanthi umum disponsori lan diatur déning pemegang hak komersial resmi Bernie Ecclestone liwat manéka prusahaan.
Daftar rekor Formula Siji Ing ngisor iki kapacak pratélan rekor sajeroning Formula Siji, wiwit 1950
Jeneng pambalap sing dicithak kandel nuduhaké pambalap mau isih aktif sajeroning Formula Siji
Data sajeroning kaca iki akurat nganti asil Grand Prix F1 RRT 2005 16 Oktober 2005
Paling akèh mèlu lomba
Pembalap diitung "mèlu lomba" yèn wis nyoba mèlu lomba kanthi nglakoni sethithiké sapisan babak latihan resmi
Pembalap diitung "lumebu lomba" yèn wis lumebu pratélan start ing babak lomba
Yèn sawijining lomba diendhegaké lan diulang, mung start pungkasan sing diitung.
Florence Nightingale Florence Nightingale (12 Mèi 1820-13 Agustus 1910) punika pelopor perawat modhèren, panulis lan nimpuna statistik
Panjenenganipun punika satunggiling univèrsalis Kristen
Nalika tanggal 7 Fèbruari 1837 – boten lami sadèrèngipun ambal warsanipun ingkang kaping 17 – satunggaling kadadosan ingkang badhé ngéwahi gesangipun: panjenenganipun nyerat, "Gusti ngendika marang aku lan nimbali aku kanggé ngladosi-Panjenenganipun." Panjenenganipun dipuntepangi kanthi nama Widodari kanthi lampu (basa Inggris "The Lady With The Lamp") amargi jasanipun ingkang tanpa kenal ajrih ngempalaken kurban perang nalika Perang Krim, ing Tanjung Krim, Ruslan
Florence Nightingale nggesangaken malih konsèp panjagèn karesikan griya sakit lan kiyat-kiyat juru rawat
Panjenenganipun maringaken panekanan dhumateng kawigatosan ingkang tliti dhumateng kabetahan pasièn lan panyusunan laporan ingkang rinci migunaaken statistik minangka argumentasi éwah-éwahan nuju arah ingkang langkung saé ing babagan kaperawatan ing sangajenging papréntahan Inggris
Florence Nightingale miyos ing Firenze, Italia tanggal 12 Mèi 1820 lan dipunagengaken ing salebeting kulawargi ingkang kacekapan
Naminipun dipunpundhut saking kitha papan piyambakipun dipunwiyosaken
Nami ngajengipun, Florence tegesipun kitha wiyosanipun; Firenze ing basa Italia utawi Florence ing basa Inggris
Nalika taksih alit piyambakipun mapan wonten ing "Lea Hurst", satunggiling griya ageng lan miwah kagunganipun bapanipun, William Nightingale
Bapanipun punika satunggiling tuwan tanah sugih ing Derbyshire, London, Inggris
Sauntawis ibunipun punika katurunan ningrat lan kulawarga Nightingale punika kulawarga priyayi
Florence Nightingale gadhah sedhèrèk putri ingkang namanipun Parthenope
Nalika "remaja" wiwit katon prilaku kekalihipun ingkang bènten sanget lan Parthenope gesang selaras kaliyan martabatipun minangka putri satunggiling tuwan tanah
Ing wekdal punika wanita ningrat, sugih, lan gadhah pendhidhikan, aktivitas kathah-kathahipun namung seneng-seneng kémawon lan kesèt, sauntawis Florence langkung kathah medal griya lan mbiyantu warga ing kiwa-tengenipun ingkang mbetahaken
Nalika taun 1846 panjenenganipun ndhatengi Kaiserswerth, Jerman, lan nepangi langkung lebet ngenani griya sakit modhèren pionir ingkang dipunpelopori déning Pendeta Theodor Fliedner lan èstrinipun ingkang dipunkelola déning biarawati Lutheran (Katulik)
Ing mrika Florence Nightingale kesengsem dhumateng komitmen lan kapedulian ingkang dipunpraktèkaken déning para biarawati dhumateng pasièn
Panjenenganipun kadhung tresna dhumateng pedamelan sosial kaperawatan, sarta kundur dhumateng Inggris kanthi mbeta pangangen-angen wau
Nalika yuswa diwasa Florence ingkang langkung ayu tinimbang mbakyunipun, lan minangka satunggiling putri "tuan tanah" ingkang sugih, pikantuk kathah lamaran kanggé palakrami
Nanging sadaya dipuntulak, amargi Florence rumaos "katimbalan" kanggé ngurus prakawis-prakawis ingkang magepokan kaliyan kamanungsan
Nalika taun 1851, utawi yuswa 31 taun, panjenenganipun dipunlamar déning Richard Monckton Milnes satunggiling pujangga lan satunggiling ningrat ("Baron of Houghton"), lamaran punika ugi dipuntulak amargi ing taun punika panjenenganipun sampun gadhah niyat teguh kanggé ngabdikaken dhirinipun dhumateng donya kaperawatan
Gegayuhan punika sanget dipuntentang keras déning ibu lan mbakyunipun, amargi ing wekdal punika ing Inggris, perawat punika pedamelan nistha lan satunggiling griya sakit punika papan ingkang reged
Kathah tiyang nimbali dhokter kanggé dugi dhumateng griya lan dipunrawat ing griya
Perawat kala rumiyin nistha amargi: Argumèntasi Florence bilih ing Jerman perawatan saged dipunlampahaken kanthi saé tanpa ngasoraken profèsi perawat putung, amargi ing wekdal punika ing Jerman perawat ugi biarawati Katulik ingkang sapun dipunsumpah kanggé boten palakrami lan prakawis punika ugi kanthi langsung ngreksa biarawati-biarawati saking tindakan ingkang boten urmat saking pasiènipun
Sanadyan bapanipun sarujuk manawi Florence mbektiaken dhiri kanggé kamanungsan, nanging panjenenganipun boten sarujuk manawi Florence dados perawat ing griya sakit
Panjenenganipun boten saged mbayangaken putrinipun nyambut damel ing papan ingkang njijiki
Panjenenganipun nganjuraken supados Florence tindak mlampah-mlampah dhumateng manca nagari kanggé ngeningaken pikir.
Nanging Florence kukuh lan tetep tindak dhumateng Kaiserswerth, Jerman kanggé pikantuk pelatihan sesarengan biarawati ing mrika
Salaminipun sekawan wulan panjenenganipun sinau ing Kaiserwerth, Jerman ing saandhaping tekanan saking kulawarganipun ingkang ajrih dhumateng implikasi sosial ingkang tuwuh saking satunggiling kenya ingkang dados perawat lan latar wingking griya sakit ingkang Katulik sauntara kulawarga Florence punika Kristen Protèstan
Sasanèsipun ing Jerman, Florence Nightingale ugi naté nyambut damel ing griya sakit kanggé tiyang miskin ing Prancis
Nalika tanggal 12 Agustus 1853, Nightingale kundur dhumateng London lan pikantuk pedamelan minangka pengawas pérangan kaperawatan ing "Institute for the Care of Sick Gentlewomen", satunggiling griya sakit alit ingkang wonten ing Upper Harley Street, London, posisi ingkang panjenenganipun tekuni dumugi wulan Oktober 1854
Bapanipun maringi ₤500 per taun (sapunika sami kaliyan ₤ 25,000 utawi Rp
425 yuta), saéngga Florence saged gesang kanthi nyaman lan niti kariripun
Ing mriki panjenenganipun gadhah argumentasi sengit kaliyan Komite Griya Sakit amargi komite nulak pasièn ingkang agaminipun Katulik
Florence ngancam badhé ngunduraken dhiri, kejawi manawi komite punika ngéwahi angger-angger kasebat lan maringi ijin kaserat bilih; Komite Griya Sakit lajeng ngéwahi angger-angger kasebat selaras kaliyan panyuwunan Florence
Nalika taun 1854 dumados paperangan ing Tanjung Krim
Tentara Inggris sesarengan bala Prancis mengsah kaliyan bala Ruslan
Kathah perjurit ingkang palastra salebetipun paperangan, nanging ingkang langkung nrenyuhaken malih inggih punika boten wontenipun perawatan kanggé para perjurit ingkang sakit lan tatu-tatu
Kaanan ndadra nalika satunggiling wartawan kanthi nama William Russel tindak dhumateng Krim
Salebetipun seratanipun kanggé dintenan TIME, panjenenganipun nyerataken kados pundi perjurit-perjurit ingkang tatu glimpangan ing siti tanpa pikantuk perawatan lan takèn, "Punapa Inggris boten gadhah wanita ingkang purun ngabdèkaken piyambakipun salebetipun nglampahi pedamelan kamanungsan ingkang luhur punika?"
Manah rakyat Inggris lajeng kagugah déning seratan wau
Florence rumaos wekdalipun sampun dumugi, panjenenganipun lajeng nyerat layang dhumateng mantri penerangan wekdal punika Sidney Herbert, kanggé dados sukarélawan
Ing pepanggihan kaliyan Sidney Herbert kadungkap bilih Florence punika satunggal-satunggalipun wanita ingkang ndaftaraken dhiri
Ing Krim perjurit-perjurit kathah ingkang pejah boten amargi mimis lan bom, nanging amargi boten wontenipun perawatan, lan perawat priya gunggungipun boten nyekapi
Panjenenganipun nyuwun Florence kanggé mimpin kenya-kenya sukarelawan lan Florence sagah
Nalika tanggal 21 Oktober 1854 sesarengan kaliyan 38 kenya sukarelawan ingkang dipunlatih déning Nightingale lan kalebet bibinipun Mai Smith, tindak dhumateng Turki numpang satunggiling kapal
Awal November 1854 kapal ndharat ing satunggiling griya sakit pinggir pasisir ing Scutari
Nalika dugi ing mrika kasunyatan ingkang dipunadhepi langkung nggegirisi saking punapa ingkang dipunbayangaken
Sapérangan kenya sukarélawan kagoncang jiwanipun lan boten saged langsung nyambut damel amargi kuwatos, sadaya ruwangan kebak sesak kaliyan perjurit-perjurit ingkang tatu, lan maatus-atus perjurit glimpangan ing latar njawi tanpa papan ngayom lan boten wonten ingkang ngrawat
Dhokter-dhokter nyambut damel kanthi rikat nalika pambedhahan, dhokter-dhokter punika ngethok tangan, suku, lan ngamputasi punapa kémawon ingkang mbebayani kagesangan pasièn, kethokan-kethokan badan kasebat dipuntumpuk makaten kémawon ing njawi jendhéla lan boten wonten tenaga kanggé mbuwang tebih dhumateng papan sanès
Tilas tangan lan suku ingkang kebak getih nggunung dados satunggal lan ngedalaken ambu ingkang boten sedhep
Florence dipunajak ngupengi nraka kasebat déning Mayor Prince, dhokter kepala griya sakit kasebat lan nyanggupi kanggé mbiyantu
Florence nglampahaken èwah-èwahan wigatos
Panjenenganipun ngatur papan-papan saré para panandhang gerah ing salebeting griya sakit, lan nyusun papan para panandhang gerah ingkang glimpangan ing njawi griya sakit
Panjenenganipun ngopadi supados panandhang ingkang wonten ing njawi manawi saged ngayom ing saandhaping wit lan nugasaken pamadegan téndha.
Panjagiyan dipunlampahaken kanthi tliti, perawatan dipunlampahaken kanthi cermat; perban dipun-gantos kanthi rutin, obat dipunparingaken ing wekdalipun, jogan griya sakit dipunpèl saben dinten, méja kursi dipunresiki, klambi-klambi reged dipungirah kanthi ngerahaken tenaga bantuan saking pendhudhuk mriku
Pungkasanipun gunungan kethokan badan, daging, lan balung-balung manungsa ugi rampung dipunresiki, sadaya dipunbuwang ing papan ingkang tebih utawi dipunkubur
Ing wekdal satunggal wulan griya sakit sampun bènten kahananipun, sanadyan ambunipun dèrèng ical sadaya nanging jerit lan rintihan perjurit ingkang tatu sampun kirang kathah
Para perawat sukarélawan nyambut damel tanpa kenal kesel, ngalèr-ngidul ngétan-ngilèn ing saandhaping pangawasan Florence Nightingale
Panjenenganipun ugi nangani perawat-perawat sanès kanthi tangan wesi, malah ngunci para perawat saking njawi nalika wayah wengi
Pupunika dipunlampahi kanggé mbuktèkaken dhumateng tiyang sepuhipun ing tingkat ékonomi manengah, bilih kanthi disiplin ingkang awrat lan ing saandhaping kapamimpinan kiyat satunggiling wanita, putri-putrinipun saged dipunreksa saking kamungelan serangan sèksual
Kaajrihan dhumateng prakawis punika ingkang damel ibu-ibu ing Inggris nentang putri-putrinipun dados perawat, lan njalari griya sakit ing Inggris ketinggalan tinimbang ing bawana Éropah sanèsipun ing pundi profèsi kaperawatan dipunlampahaken déning biarawati lan biarawati-biarawati punika wonten ing saandhaping pangawasan Biarawati Kepala
Nalika ndalu wekdal perawat sanès ngaso lan mulihaken dhiri, Florence nyerataken pengalamanipun lan cita-citanipun ngenani donya kaperawatan, lan usada ingkang piyambakipun mangertosi
Nanging, kerja awrat Florence ngresiki griya sakit boten gadhah prabawa kathah dhumateng gunggung pejahing perjurit, malah sawalikipun, angka kapejahan malah mundhak dados ingkang kathah piyambak tinimbang griya sakit sanèsipun ing tlatah wau
Nalika mangsa asrep sepindhah Florence wonten ing mriku, 4077 perjurit tilar donya ing griya sakit wau
Malah gunggungipun perjurit tikel kaping 10 ingkang tilar donya amargi sesakit kados ta; tipes, tifoid, kolera, lan disentri tinimbang kaliyan pejah amargi tatu-tatu nalika perang
Kaanan ing griya sakit kasebat dados fatal sanget amargi gunggung pasièn nglimpah langkung kathah saking ingkang mungel saged dipuntampung, prakawis punika njalari sistem pambuwangan limbah lan vèntilasi udara saya ala
Nalika wulan Maret 1855, mèh enem wulan sasampunipun Florence Nightingale dhateng, komisi karesikan Inggris dhateng lan ndandosi sistem pambuwangan limbah lan sirkulasi udara, wiwit wekdal punika tingkat kapejahan mandhap drastis
Nanging Florence tetep pitados wekdal punika bilih tingkat kapejahan dipunsebabaken déning nutrisi ingkang kirang saking asupan panganan lan awratipun beban pedamelan bala
Pamikiran punika nembé éwah nalika Florence kundur dhumateng Inggris lan ngempalaken bukti ing sangajengipun Komisi Krajan kanggé Kaséhatan Tentara Inggris ("Royal Commission on the Health of the Army"), pungkasanipun panjenenganipun dipunyakinaken bilih wekdal punika para perjurit ing griya sakit tilar donya amargi kaanan griya sakit ingkang reged lan mrihatinaken
Perkawis punika gadhah prabawa dhumateng kariripun ing tembé wingking ing pundi panjenenganipun gigih kampanye karesikan lingkungan minangka babagan ingkang utami
Kampanye punika kasil dipunbiji saking mandhapipun angka kapejahan perjurit nalika tentrem (boten saweg perang) lan nedahaken wigatosipun disain sistem pambuwangan limbah lan ventilasi udara satunggiling griya sakit
Ing sawijining dinten, nalika peperangan ageng ing njawi kitha sampun rampung, satunggiling bintara dhateng lan lapur dhumateng Florence bilih saking kalih pihak kurban ingkang dhawah kathah sanget
Florence nengga rombongan pisanan, nanging kasunyatanipun gunggungipun sakedhik, panjenenganipun tanglet dhumateng bintara kasebat punapa ingkang dumados kaliyan kurban sanèsipun
Bintara kasebat nélakaken bilih kurban salajengipun kedah nengga dumugi ngénjing amargi sampun kebacut peteng
Florence meksa bintara kasebat kanggé ngenteraken dhumateng tilas "medan peperangan" kanggé ngempalaken kurban ingkang taksih saged dipunslametaken amargi manawi kedah nengga dumugi mbénjang kurban-kurban kasebat saged pejah katelasan rah
Nalika bintara kasebat katon kawratan, Florence ngancam badhé nglapuraken dhumateng Mayor Prince
Lanjeng enem tiyang tindak dhumateng tilas "medan" peperangan, sadaya priya, namung Florence ingkang wanita
Florence kanthi mbeta lentera malik lan mriksa badan-badan ingkang glimpangan, mbeta sinten kémawon ingkang taksih gesang lan taksih saged dipunslametaken, kalebet perjurit Ruslan